**TASG ASEINIAD ar gyfer yr uned - Dod yn arweinydd effeithiol**

|  |  |
| --- | --- |
| **Rhif y Ganolfan** | **Enw'r Ganolfan**  |
| **Rhif Cofrestru'r Dysgwr** | **Enw'r Dysgwr** |
| **TASG**Pwrpas yr uned yw datblygu gwybodaeth a dealltwriaeth o arweinyddiaeth effeithiol fel sy'n ofynnol gan reolwr canol presennol neu ddarpar reolwr canol. **nodyn**Mae Tasg Asesu ILM yn darparu cyfle i berthnasu eich dysgu yn uniongyrchol â'ch sefydliad presennol. Argymhellir eich bod yn trafod yr aseiniad gyda'ch rheolwr llinell er mwyn archwilio a chytuno ar sut y gallai'r dasg gael ei defnyddio i gefnogi anghenion eich cyflogwr (yn ogystal â darparu tystiolaeth o'ch dysgu fel rhan o gwblhau eich cymhwyster ILM).Os nad ydych chi'n gweithio o fewn sefydliad ar hyn o bryd, yna gallwch wneud y dasg hon mewn cysylltiad â sefydliad rydych yn gyfarwydd ag ef. Gallai hyn gynnwys profiad o weithio yn wirfoddol.**NODER:** *Dylech gynllunio i dreulio tua 31 awr yn gwneud ymchwil i gyd-destun eich gweithle, paratoi ac ysgrifennu neu gyflwyno canlyniadau'r aseiniad hwn ar gyfer ei asesu.* Yr awgrym ar gyfer nifer y geiriau yn yr aseiniad hwn yw 2500 gair: Awgrymir y dylai'r nifer geiriau fod rhwng 2000 a 3000, ond mae arddull ysgrifennu unigolion yn gwahaniaethu, ac nid oes unrhyw gosb os byddwch yn mynd dros y nifer hwn.  |
| *Defnyddiwch y penawdau a welir isod wrth ysgrifennu eich aseiniad*  | **Meini Prawf Asesu**  |
| **Deall eich gallu eich hun i fodloni cyfrifoldebau allweddol y rôl o arwain** Rhan gyntaf y dasg hon yw gwerthuso eich gallu eich hun i ddefnyddio dau neu ragor o arddulliau arwain, mewn gwahanol sefyllfaoedd a gyda phobl wahanol, er mwyn bodloni'r rôl o arwain, ac i ddefnyddio damcaniaethau deallusrwydd emosiynol i adolygu ac i ffurfio barn ar effaith emosiynau ar eich perfformiad eich hun ac ar berfformiad pobl eraill  | * Gwerthuso eich gallu eich hun i ddefnyddio amrywiaeth o arddulliau arwain, mewn gwahanol sefyllfaoedd a gyda gwahanol fathau o bobl, er mwyn bodloni'r rôl o arwain (20 marc)
* Defnyddio damcaniaethau deallusrwydd emosiynol i adolygu effaith emosiynau ar eich perfformiad eich hun ac ar berfformiad pobl eraill (20 marc)
 |
| **Gallu gwerthuso eich gallu eich hun i arwain pobl eraill** Mae ail ran y dasg yn galw arnoch i: * Adolygu eich gallu eich hun i osod cyfeiriad ac i gyfathrebu hyn i eraill drwy ddefnyddio cyfuniad o dystiolaeth briodol a damcaniaeth berthnasol er mwyn ffurfio barn
* Adolygu eich gallu eich hun i symbylu a dirprwyo a grymuso eraill drwy ddefnyddio cyfuniad o dystiolaeth briodol a damcaniaethau symbylu, dirprwyo a grymuso addas er mwyn ffurfio barn.

Mae gofyn i chi wedyn greu cynllun datblygu personol, sy'n cynnwys gweithgareddau, amserlenni ac adnoddau, er mwyn gwella eich gallu eich hun i arwain.  | * Adolygu eich gallu eich hun i osod cyfeiriad a chyfathrebu hyn i eraill (20 marc)
* Adolygu eich gallu eich hun i symbylu, dirprwyo a grymuso eraill (20 marc)
* Cynhyrchu cynllun datblygu personol i wella eich gallu eich hun i arwain (20 marc)
 |
| Drwy gyflwyno, rwy’n cadarnhau mai fy ngwaith fy hun yw’r asesiad hwn |